
2025. gada 9. maijā 

Valsts ieņēmumu dienesta (turpmāk – VID) ar 2024. gada 11. janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“Lūdzam pasūtītāju pārskatīt attiecīgo prasību formulējumu un atļaut uzrādīt atbilstošu un līdzvērtīgu pieredzi ar citām kravu kontroles rentgeniekārtām, ja šīm sistēmām ir tāda pati pamattehnoloģija un veiktspējas parametri kā sistēmām, kas tiek izmantotas dzelzceļa kravu pārbaudei.
Alternatīvi, lūdzam sniegt skaidrojumu:
· Vai specifiska pieredze dzelzceļa jomā ir nepieciešama tehnisku vai ekspluatācijas īpatnību dēļ?
· Vai līdzvērtīga pieredze ar salīdzināmām kravu rentgeninspekcijas sistēmām (ar pierādītu veiktspēju un tehnisko līdzību) var tikt pieņemta kā atbilstoša šai prasībai? ”


1. Atbilde
Komisija paskaidro, ka dzelzceļa kravu kontroles iekārtas gan tehniski gan arī saistībā ar ekspluatācijas īpatnībām  atšķiras no auto kravu kontroles rentgena iekārtām, jo to  iegūtais informācijas apjoms ir būtiski lielāks. Informācijas ieguve notiek pie mainīga kustības ātrums- no 8km/h līdz 40 km/h. Informācijas apstrāde ( skenēšana, fotografēšana, sasaiste ar VID informatīvajām sistēmām)  tiek veikta vilciena sastāvam ar 55 vagoniem īsā laika periodā.
Konkursa Nolikuma 3.3.4.apakšpunktā prasītā pieredze apliecina  Pretendenta spēju  nodrošināt prasībām atbilstošas iekārtas piegādi,  uzstādīšanu un uzturēšanu un paskaidro, ka lai apliecinātu Nolikuma 3.3.4. apakšpunktā noteiktās prasības izpildi  pretendents var iesniegt atsevišķus apliecinājumus par dzelzceļa kravu kontroles rentgena iekārtas piegādi un atsevišķu apliecinājumu dzelzceļa kravu kontroles rentgena iekārtas uzstādīšanā un garantijas uzturēšanā.
Komisija norāda, ka Publisko iepirkuma likums (turpmāk-PIL) paredz, ka pretendents var balstīties uz apakšuzņēmēja pieredzi, vienlaicīgi izpildot nosacījumu, ka tam jāpiedalās līguma izpildē.
PIL 46.panta 4.punkts
 “Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.”
	2. Jautājums 
“ Iepirkuma Nolikuma 3.3.4. punktā noteikta prasība, ka “Pretendentam iepriekšējo 5 (piecu) gadu laikā (2021., 2022., 2023., 2024. un 2025. gadā līdz piedāvājuma iesniegšanas brīdim) ir pieredze vismaz 1 (vienas) dzelzceļa kravu kontroles rentgena iekārtas piegādē, uzstādīšanā un garantijas uzturēšanā.”
Prasītā pieredze tieši dzelzceļa kravu kontroles rentgena iekārtas piegādē, uzstādīšanā un garantijas uzturēšanā ir konkurenci ierobežojoša. Citu kravu kontroles rentgena iekārtu piegāde, uzstādīšana un garantijas uzturēšana pēc būtības un tehniski neatšķiras no dzelzceļa kravu kontroles rentgena iekārtas piegādes, uzstādīšanas un garantijas uzturēšanas. 
Ņemot vērā minēto, lūdzam veikt grozījumus Iepirkuma Nolikuma 3.3.4.punktā, dzēšot vārdu “dzelzceļa”.

2. Atbilde
Komisija paskaidro, ka grozījumi netiks veikti, skaidrojums par pretendenta pieredzes apliecināšanu skatīt 1.atbildē. 
3.Jautājums

1. Pretendentam bija grūtības izprast garantijas un apkopes prasības, tāpēc lūdzam komisiju precizēt noteikumus un nosacījumus sekojošām prasībām:

· Garantijas perioda ilgums visai skrīninga sistēmai, kas jāpievieno piedāvājumam

· Tehniskās apkopes darbu ilgums un nosacījumi, kas jāiekļauj piedāvājumā.

3.Atbilde

Komisija paskaidro, ka saskaņā ar Līguma 5.2. apakšpunktu Izpildītājs nodrošina Iekārtas un Sistēmas darbības garantiju visu Līguma darbības laiku. Pretendents nodrošina Iekārtas Uzturēšanu no darbu pieņemšanas – nodošanas un  Uzturēšanas uzsākšanas akta abpusējas parakstīšanas dienas līdz paiet 5 (pieci) gadi no Līguma spēkā stāšanās datuma.
Prasības Iekārtas uzturēšanas laikā sniedzamajiem pakalpojumiem ir norādītas 2.pielikuma “Tehniskais piedāvājums” 1.tabulas 6.3. un 6.4.apakšpunktā 

	Iekārtas uzturēšanas laikā sniedzamie pakalpojumi:

	Iekārtu tehniskā apkope un remonts :

	Iekārtas tehniskā apkope saskaņā ar Iekārtas ražotāja noteikto grafiku, Izpildītāja un Pasūtītāja pilnvarotajām personām iepriekš saskaņojot ierašanās laiku Iekārtas atrašanās vietā.
	

	Programmatūras uzturēšana:

	Pretendentam uzturēšanas laikā jānodrošina izstrādātās, piegādātās un uzstādītās programmatūras uzturēšanu atbilstoši Tehniskā piedāvājuma 2.pielikuma “Iekārtas garantijas un pēc garantijas Uzturēšanas  prasības”  un 2-3.pielikuma “Iekārtu sistēmas programmatūras uzturēšanas prasības” noteikumiem.
	Piedāvātās Sistēmas programmatūras uzturēšanas apraksts jāiekļauj  piedāvājumā. Pretendents norāda datnes nosaukumu un lpp. Nr., kurā ir atrodams apraksts.

	Uzturēšanas ietvaros Pretendents nodrošina	Sistēmas programmatūras atjaunošanu un nepieciešamo jauninājumu uzstādīšanu, Problēmu (bojājumu) (programmatūras, datu bāzes, nekvalitatīvi veikto darbu u.c.) bez papildus samaksas novēršanu (labošanu – uz vietas objektā vai pieslēdzoties attālināti, konsultācijas – telefoniski, izmantojot elektronisko pastu)	Bez papildus samaksas latviešu valodā, jānodrošina palīdzība Pasūtītājam Sistēmas programmatūras instalēšanā, konfigurēšanā.
	

	Pasūtītājam tiek nodrošināta sazināšanās iespēja latviešu valoda ar pretendenta tehniskā atbalsta dienestu, izmantojot elektronisko pastu un tālruni.
	

	Citi darbi, kas nepieciešami, lai nodrošinātu Iekārtas darbību – uzturēšanas laikā un ietvaros pretendentam jānodrošina arī citi neuzskaitīti  darbi, kas ir nepieciešami darbības nodrošināšanai.
	




4.Jautājums

“ Iesniegumā ir jāuzrāda piedāvātās iekārtas attēla kvalitātes parametri, piemēram, tērauda caurlaidība, stieples izšķirtspēja utt. Dokumentācijā mēs neatradām, ka būtu minēti kādi attēla veiktspējas testēšanas standarti un mēs vēlamies ieteikt pievienot testēšanas standartu prasības attēla veiktspējas testiem, kas aprakstīti 4.7.3. 4.7.4.; 4.7.5 (ANSI n42.46-2008) un 4.7.6. (IEC 62523) punktos.”

4.Atbilde
Komisija paskaidro, ka tiks veikti grozījumi
